title: Aldo van Eyck
text: Aldo van Eyck (16 a viz Meurzh 1918 e Driebergen – 13 a viz Genver 1999 e Loenen aan de Vecht) a oa un arkitektour izelvroat. Kelenner e voe ivez e meur a skol-veur er Stadoù-Unanet, en Izelvroioù (Technische Hogeschool di Delft) hag e Suis (ETH Zürich).
  
  E vuhez
  E yaouankiz a gasas er Rouantelezh-Unanet ha goude-se ez eas da studiañ an arkitektouriezh da Zürich. 
  Diwar 1947 e veajas er bed a-bezh war glask sevenadurioù kozh. Goude distreiñ d'an Izelvroioù e labouras e rann labourioù foran kêr Amsterdam dindan renerezh van Eesteren. E stal dezhañ a zigoras en Amsterdam e 1951, asambles gant Jan Rietveld, hag eñ mab Gerrit Rietveld. 
  E 1946 e voe ezel eus « De 8 en Opbouw » ha diwar 1947 e voe kannad izelvroat er CIAM betek ma vefe divodet e 1959. 
  
  Daremprediñ a reas kalz arzourien ha kefredourien rakward evel izili CoBrA, hag ezel e voe eus al luskad-se etre 1948 ha 1951. E 1953 e savas Team X (pe Team 10) asambles gant Jacob Bakema, Georges Candilis, Smithson. Etre 1959 ha 1967 e voe e penn ar gelaouenn arkitektouriezh Forum.
  
  Savadurioù pennañ
  1947-1978 : Tachenn c'hoari (Aldo van Eyck)
  1955-1960 : Ti-emzivaded Amsterdam luc'hskeudenn
  1963-1969 : Iliz katolik, Den Haag
  1969-1972 : Lojerisoù PREVI, Lima, Perou 
  1973-1978 : Maison Hubertus, Amsterdam luc'hskeudenn
  1980-1989 : Ti Padua, Boekel
  1983-1992 : Iliz Moluccan, Deventer
  1984-1989 : Kreizenn ESTEC, Noordwijk
  1990-1994 : Savadurioù burevioù Tripolis, Amsterdam luc'hskeudenn
  
  Levrlennadur
  Strauven, F., Aldo van Eyck: The Shape of Relativity, Amsterdam 1998
  Lefaivre, L. and A. Tzonis, Aldo van Eyck: Humanist Rebel, Rotterdam 1999
  Cocco A & Foulon E, Les mutations de l’orphelinat d’Amsterdam d’Aldo van Eyck, Le Visiteur n°10, Éditions de l'imprimeur, 2003
  Ligtelijn, V., Aldo van Eyck; Werken / Werke / Works, Bussum 1999
  Santis, P. De, Aldo van Eyck: scritti e architettura, Florence 2003
  van Eyck Aldo, L'intérieur du temps, in Le sens de la ville, Seuil, 1972 p.91-128
  
  Liamm diavaez
  www.team10online.org. Titouroù e lec'hienn Team 10 
  
  Savourien an Izelvroioù
  Ganedigezhioù 1918
  Marvioù 1999